**Til:**

**Rektor**

**Inspektør**

**Vaktmester/driftsleder**

Vår ref.: 34/23/A 1.08

Oslo, 18.04.2023

**FHF-rundskriv 11/2023**

**Invitasjon til kurs for vaktmestere og driftsledere i folkehøgskolen**

Vaktmestre og driftsledere i folkehøgskolen har ikke mange arenaer å møtes på seg imellom for å utvikle sin egen praksis videre. Nå arrangerer vi endelig et nytt kurs.

Kurset finner sted onsdag 18. oktober – torsdag 19. oktober på Folkehøgskolekontoret i Oslo. Nærmere bestemt Brugata 19. Deltakerne innlosjeres på Thon hotell spektrum som ligger ca 200 meter fra kontoret og 400 meter fra Oslo Sentralstasjon.

Kurset vil i all hovedsak være samtalebasert med korte innledninger til hvert tema. Det blir også omvising i et av Oslos signaturbygg. Hvor dette blir er ikke landet enda, men vi lover at det blir spennende og spektakulært. I tillegg skal vi besøke *Bygg reis deg-*messen på Lillestrøm. Et høydepunkt i seg selv.

**ONSDAG 18. OKTOBER**

12:00: Lunsj

12:45: Fagdag med samtaler, foredrag og erfaringsutveksling (mer info kommer)

16:00: Omvising i et av Oslos signaturbygg (mer info kommer)

18:00: Burgermiddag på Døgnvill i Bjørvika

**TORSDAG 19. OKTOBER**

09:30: Vi møtes i resepsjonen på Folkehøgskolekontoret og spaserer til Oslo S for

avreise med tog til Lillestrøm og *Bygg reis deg* – messen. (10 minutters togtur)

13:00: Felles lunsj på messeområdet. Samlingen avsluttes etter lunsjen.

De som vil være med tilbake til Oslo med tog er velkommen til det. Man kan også velge å reise rett til Gardermoen, eller å bli lenger på messen.

Pris: 3700,-

*Inkluderer hotellovernatting med frokost, en middag + en enhet drikke, to lunsjer, inngang bygg reis deg, transport til/fra messen, kursmateriell og omvising.*


Ta gjerne kontakt dersom du har spørsmål. Merk at programmets innhold kan endres.

Meld deg på her: <https://forms.office.com/e/8SvybF20z8>

Påmeldingen er bindende, og fristen for påmelding er: 13. august.

Vi sender ut et informasjonsbrev til de påmeldte i god tid.

Velkommen!

*Med beste hilsen*

Espen Bråten Kristoffersen

Rådgiver for pedagogisk utvikling